CELEX: 32020R2080
Language: hu
Date: 2020-12-09 00:00:00
Title: A Bizottság (EU) 2020/2080 végrehajtási rendelete (2020. december 9.) egyes áruk Kombinált Nómenklatúra szerinti besorolásáról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 423/3
               
            
         A BIZOTTSÁG (EU) 2020/2080 VÉGREHAJTÁSI RENDELETE
         (2020. december 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Azonnali fogyasztásra alkalmas, sózott, szárított, felezett paradicsom. Sótartalma 10,65–17,35 tömegszázalék közötti. A különböző sótartalomszintek alapján a termék különböző, más-más felhasználási célokra szánt minőségi kategóriákba sorolandó.
                        Az előállítási folyamat a friss paradicsom darabolásából, sózásából, majd napon szárításából áll. A sózás fő funkciója az ízesítés és a különböző minőségi kategóriák létrehozása. A sózás kiegészítő hatása, hogy felgyorsítja a száradást és konzerválja a terméket.
                        A terméket kartondobozokban, különböző méretű vákuumcsomagolásban szerelik ki, és 5 °C-nál alacsonyabb hőmérsékleten tárolják.
                     
                     
                        2002 10 90 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2002 , a 2002 10  és a 2002 10 90  KN-kód szövege határozza meg.
                        A 0711  vtsz. alá tartoznak azok a zöldségek, amelyeket kizárólag a szállítás vagy tárolás során történő ideiglenes tartósítás céljából kezeltek, feltéve, hogy ebben az állapotban azonnali fogyasztásra alkalmatlanok. Mivel a szóban forgó termék azonnali fogyasztásra alkalmas, a 0711  vtsz. alá történő besorolása kizárt.
                        A 0712  vtsz. alá tartoznak azok a szárított zöldségek, amelyek nem estek át további előkészítésen.
                        A sózás mint eljárás nem szerepel a 7. Árucsoportban. További előkészítésnek minősül, mivel a szárítási eljárások nem feltétlenül igénylik só hozzáadását. Következésképpen a 0712  vtsz. alá történő besorolás kizárt.
                        A terméket ezért a 2002 10 90  KN-kód alá, ecet vagy ecetsav nélkül elkészített vagy tartósított paradicsomként kell besorolni.